PM मोदी ने जवाब दिया- हमारे रिलेशन्स प्लैनेट को बेहतर और सस्टेनेबल बनाएंगे
US President Joe Biden Shares Video Of PM Narendra Modi US Visit. प्रधानमंत्री नरेंद्र मोदी के अमेरिकी दौरे के बाद US प्रेसिडेंट जो बाइडेन ने ट्वीट किया है। उन्होंने लिखा- अमेरिका और भारत के बीच दोस्ती दुनिया में सबसे महत्वपूर्ण और खास दोस्ती
प्रधानमंत्री नरेंद्र मोदी के अमेरिकी दौरे के बाद US प्रेसिडेंट जो बाइडेन ने ट्वीट किया है। उन्होंने लिखा- अमेरिका और भारत के बीच दोस्ती दुनिया में सबसे महत्वपूर्ण और खास दोस्ती में से एक है। ये अब और ज्यादा मजबूत हो गई है।
इसके जवाब में PM मोदी ने कहा- अमेरिकी राष्ट्रपति की बात से सहमत हूं। वैश्विक भलाई के लिए हमारी दोस्ती अहम है। इससे हमारा प्लैनेट बेहतर और सस्टेनेबल बनेगा।
दरअसल, प्रधानमंत्री मोदी 20 जून को 4 दिवसीय दौरे पर अमेरिका पहुंचे थे। 23 जून तक वो राष्ट्रपति बाइडेन के साथ कई कार्यक्रमों में शामिल हुए। मोदी की वापसी के बाद बाइडेन ने एक वीडियो शेयर करते हुए दोनों देशों के मजबूत रिश्तों और दोस्ती को लेकर ट्वीट किया। इस वीडियो में PM मोदी की विजिट से जुड़े शॉट्स हैं।
रेड कार्पेट वैल्कम मिला था
भारतीय समय के मुताबिक, 20 जून को रात करीब 10 बजे मोदी अमेरिका पहुंचे थे। उस समय अमेरिका में दोपहर के साढ़े 12 बजे थे। जॉन एफ केनेडी एयरपोर्ट उन्हें रेड कार्पेट वेलकम मिला था। प्रधानमंत्री वहां मौजूद भारतीय मूल के लोगों से भी मिले थे।
इसके बाद एयरपोर्ट से प्रधानमंत्री होटल लॉटे न्यूयॉर्क पैलेस पहुंचे थे। यहां उन्होंने टेस्ला के को-फाउंडर और ट्विटर ओनर एलन मस्क समेत नोबेल विजेता, इकोनॉमिस्ट, आर्टिस्ट, साइंटिस्ट, स्कॉलर जैसी 24 पर्सनालिटीज से मुलाकात की थी।
मोदी ने बाइडेन को दिए थे दस दानम
अमेरिका दौरे के दूसरे दिन बुधवार (21 जून) को रात करीब 9 बजे (अमेरिकी समय के मुताबिक) मोदी व्हाइट हाउस पहुंचे थे।​ यहां PM मोदी ने अमेरिकी राष्ट्रपति जो बाइडेन को 'दस दानम' दिया था। भारत में परम्परा है कि पूर्णिमा के एक हजार चांद देखने वाले को ये दान दिया जाता है। कैलेंडर कैलकुलेशन के मुताबिक किसी भी व्यक्ति की उम्र 80 साल 8 महीने होने पर वह एक हजार फुल मून देख चुका होता है। बाइडेन लगभग इसी उम्र के हैं। नवंबर में वे अपना 81वां जन्मदिन मनाएंगे।
अमेरिकी संसद को दूसरी बार संबोधित किया
विजिट के तीसरे दिन यानी गुरुवार (22 जून) देर रात अमेरिकी संसद को दूसरी बार संबोधित किया था। इस दौरान अमेरिकी सांसदों ने तालियों की गड़गड़ाहट के साथ उनका स्वागत किया। PM मोदी ने अपने भाषण की शुरुआत में संसद को धन्यवाद दिया। भारत और अमेरिका के रिश्तों पर बोलते हुए उन्होंने कहा- AI का मतलब है, अमेरिका और इंडिया।
हाईटैक हैंडशेक प्रोग्राम में शामिल हुए थे
विजिट के तीसरे दिन यानी 23 जून को रात में PM मोदी व्हाइट हाउस में प्रेसिडेंट जो बाइडेन के साथ हाईटैक हैंडशेक प्रोग्राम में शामिल हुए थे। इस दौरान अमेरिकी राष्ट्रपति जो बाइडेन ने प्रधानमंत्री नरेंद्र मोदी को AI लिखी टी-शर्ट गिफ्ट दी थी। इस पर लिखा था- The Future is AI, यानी AI भविष्य है। साथ ही इसके नीचे अंग्रेजी में अमेरिका और इंडिया लिखा था।
जब राष्ट्रपति बाइडेन ने मोदी को यह टी-शर्ट गिफ्ट की, उस समय माइक्रोसॉफ्ट के CEO सत्या नडेला, महिंद्रा ग्रुप के चेयरमैन आनंद महिंद्रा, एपल के CEO टिम कुक और विदेश मंत्री एस जयशंकर समेत कई कंपनियों के CEOs मौजूद थे।
PM ने ट्विटर पर गिफ्ट की तस्वीर साझा की थी
PM मोदी ने ट्विटर पर गिफ्ट की तस्वीर साझा करते हुए लिखा था- भविष्य AI का है, चाहे वह आर्टिफिशियल इंटेलिजेंस हो या अमेरिका-भारत। जब हम एक साथ मिलकर काम करते हैं तो हमारे राष्ट्र मजबूत होते हैं। साथ ही पूरी दुनिया को फायदा पहुंचता है।
PM मोदी के दौरे की डिप्लोमैटिक और स्ट्रैटेजिक अहमियत
